Si Angelina Jolie sarong Amerikanang aktress asin paragibong pelikula. Bilang sarong aki,, siya inot na nagluwas sa sarong pelikulang komedya, an Lookin to Get Out (1982), kaiba an saiyang amang si Jon Voight. Kag-sarong taon an makalihis, siya nagluwas sa sunot na tampok, an pelikulang igwang hababang badyet na Cyborg 2 (1993), na dai nagtabo sa takilya. Nagganap siya bilang sarong tinedyer na hacker sa science fiction thriller na Hackers (1995), na nagin sarong cult film dawa na maluya sa takilya. An karera niy Jolie nagrahay sa saiyang papel bilang minor na aktres sa para sa telebisyon na pelikulang George Wallace (1997), kun sain nakaresibe siya nin Golden Globe Award for Best Supporting Actress – Television Film. Nagkaigwa siya nin panibagong pagkakataon kan sumunod na taon sa pelikulang pantelebisyon na Gia (1998) sa HBO. Para sa saiyang pagganap bilang panginot na aktres bilang sarong fashion model na si Gia Carangi, siya giraray na naggana nin Golden Globe Award for Best Actress – Television Film.